Edward VIII

Si Eduardo VIII o Edward VIII (Edward Albert Christian George Andrew Patrick David; 23 Hunyo 1894 – 28 Mayo 1972), na ngapit midbid sa apod na Duke nin Windsor, iyo an Hade kan Reyno Unido asin kan Mga Dominyo Imperyo Briton, asin Emperador nin Indya, poon 20 Enero 1936 sundo' saiyang abdikasyn kan Desyembre kan parehong taon.

Si Edward namundag durante kan pagreynar kan ina kan saiyangn lola, si Queen Victoria bilang iyo an pinakamatuang aki na as the Duke asin Dukesa nin York, na nagapit nagin iyo sinda  Hadeng George V asin Reyna Maria. Siya ginibong Prinspe nin Wales sa saiyang pagkaedad nin 16, ikapitong semana poon kan saiyang ama nagin hade na. Kan siya hubin pang lalaki, siya nagsirbe sa Hokbong Briton durante kan Enot na Gerang Pankinaban asin naghimong magbyahe paluwas nasyon para sa toka kan saiyang ama. An Prinsipe nin Wales nagin popular na gayo huli sa saiyang karinyo asin karisma, asin saiyang moda sa pagbado' iyo an nagin arogan kan mga panahon na idto. Pakatapos kan gera, an saiyang husoy-husoy nagin paghahaditan kan saiyang ama asin kan Primer Ministrong Briton na si Stanley Baldwin ta baro-bareta na siya nakikikawat sa dakul na mga babae.

Kan magadan an saiyang ama kan 1936, si Edward iyo an ikaduwang monarko kan Harong nin Windsor. An bagong hade nagpahiling kan saiyang pagkasuya kan protokol sa korte, asin nagkakawsa nin pagkaribaraw sa mga politiko huli kan saiyang dai pagkuyog sa establisidong gawe sa korte susog sa konstitusyon. Pirang bulan pa sana sa saiyang pagreynar, siya nagpahayag na aagomon niya an ssarong Amerikanang diborsyada sa enot na agom asin piglalakaw pang madiborsyo sa ikaduwa, bagay na nag'ukag sa sosyedad kan Reyno Unido ta an siring sala asin sarungat sa kinaugalean. Alagad ta siya may katagasan, siya nagdesisyon na mag'abdikar sa katongdan bilang hade asin pinakasalan an Amerikana. An saiyang pagreynar na 326 na aldaw sana, iyo an pinakahalipot na pagreynar. 

Siya sinalidahan kan saiyang nguhod na tugang, si George VI. Sa pag'abdikar niya si Edward ginibong Duke nin Windsor. Saiyang pinakasalan si Willis Simpson kan 3 Hunyo 1937. Kan Ikaduwang Gerang Pankinaban, si Edward pig'istasyon sa British Military Mission sa Pransya, alagad kan masakop an Pransya kan Nazi Germany, siya natokahan na [[Gobernador nin Bahamas]. Pakatapos nin gera, si Edward asin saiyang agom na si Wallis bilog na panahon nag'estar na sa Pransya sagkod na siya duman nagadan sa edad na 77 kan taon 1972. Mayo sindang aki.

Toltolan

Kategorya:Edward VIII
Kategorya:Mga 1894 na kamundagan
Kategorya:Mga 1972 na kagadanan
Kategorya:Ika-19ng siglong mga Briton
Kategorya:Mga Ika-20ng siglong mga Bahamian
Kategorya:Mga Ika-20ng siglong mga monarkong Briton
Kategorya:Mga Ika-20ng Ingles na memoirista
Kategorya:Abdikasyon ni Edward VIII
[[Kategorya:Mga Nagtapos sa Magdalen College, Oxford]
Kategorya:Hokbong Briton na personahe sa Enot na Gerang Pankinaban
Kategorya:Mga Anti-komunistang Briton
Kategorya:Mga Emigranteng Briton sa Pransya
Kategorya:British field marshals
Kategorya:Mga Gobernador na Briton nin Bahamas
Kategorya:Mga Briton na Prinsipe
Kategoprya:Mga Kagadanan huli sa kanser sa halanuhan
Kategorya:Mga Kagadanan sa kanser sa Pransya